на изпитване на дълготрайност в съответствие с приложение 5Л, образците се свързват с източник на хидравлично налягане. На тръбопровода, по който се подава хидравличното налягане, трябва да се монтират спирателен кран и манометър с обхват на налягането от не по-малко от 1,5 и не повече от 2 пъти изпитвателното налягане.
 3.
 Таблица 5.2 по-долу показва работните налягания и наляганията на разрушаване в зависимост от класификацията според точка 2 от настоящото правило.
 Таблица 5.2
 Класификация на компонента
 Работно налягане
 [kPa]
 Свръхналягане
 [kPa]
 Клас 0
 3 000 < p < 26 000
 1,5 пъти работното налягане
 Клас 1
 450 < p < 3 000
 1,5 пъти работното налягане
 Клас 2
 20 < p < 450
 2 пъти работното налягане
 Клас 3
 450 < p < 3 000
 2 пъти разтоварващото налягане
 Клас 5
 Според указанията на производителя
 1,5 пъти работното налягане
 ПРИЛОЖЕНИЕ 5Б
 ИЗПИТВАНЕ ЗА ВЪНШНИ ПРОПУСКИ
 1. Компонентът не трябва да пропуска през уплътнението на стеблото, през уплътненията на корпуса или през другите съединения, и да не показва признаци за порьозност на летите части, когато е подложен на изпитването, описано в точки 2 и 3 на настоящото приложение, с аеростатично налягане между 0 и налягането, посочено в таблица 5.2 от приложение 5А.
 2. Изпитването се извършва при следните условия:
 а)
 при стайна температура;
 б)
 при минимална експлоатационна температура;
 в)
 при максималната експлоатационна температура.
 Минималните и максималните експлоатационни температури са посочени в приложение 5О.
 3. При работа със СПГ
 По време на това изпитване изпитваният компонент трябва да е свързан с източник на аеростатично налягане. В тръбопровода, по който се подава налягането, трябва да се монтират автоматичен клапан и манометър с обхват на измерване не по-малко от 1,5 и не повече от 2 пъти изпитвателното налягане. Манометърът трябва да се монтира между автоматичния клапан и изпитвания образец. За определяне на пропуските по време на изпитването образецът трябва да се потопи във вода или да се използва всеки друг еквивалентен метод (измерване на дебита или на пада на налягането).
 3.1. При работа с ВПГ
 По време на изпитването входящата линия на компонента се свързва с източник на криогенна течност съгласно таблицата в приложение 5О или с такъв с по-ниска температура при работното налягане, посочено от производителя. Течността се подава в продължение на 0,5 часа.
 4. Външните пропуски трябва да са по-малки от показателите, посочени в приложенията, или ако такива показатели не са посочени, пропуските трябва да са по-малки от 15 cm3/h.
 5. Изпитване при висока температура
 При работа със СПГ
 Съдържащият СПГ компонент не трябва да има пропуски, по-високи от 15 cm3/час, при свързана изходяща линия и когато към него се подава газ под налягане, равно на максималното работно налягане, при максималната работна температура, посочена в приложение 5О. Преди изпитването компонентът трябва да е престоял при тази температура в продължение на не по-малко от 8 часа.
 5.1. При работа с ВПГ
 Съдържащият ВПГ компонент не трябва да има пропуски, по-високи от 15 cm3/час, когато към него се подава посоченият в точка 3.1 поток ВПГ при външна температура в обхвата на максималните работни температури,